Om det er tyve uden Egon Olsens evner, der har måtte give op og smidt det lille pengeskab i rabatten på Klovenholdtvej i Svingelbjerg ved Farsø, vides ikke. Det lille pengeskab er aflåst, og der blev ikke fundet nogen nøgle. Politiet har ikke modtaget nogle anmeldelser om tyveri af et pengeskab, men måske kan indholdet fortælle mere om, hvor det kommer fra. - Det bliver spændende at se, hvad der er i det, fortæller vagthavende ved Nordjyllands Politi i Løgstør til TV2/Nord.
Fundet af et låst pengeskab i rabatten er lidt af en gåde for Nordjyllands Politi i Løgstør.